Harasjømyrene naturreservat

Harasjømyrene naturreservat var et naturreservat og ramsarområde nord i Ringsaker og Hamar kommuner i Innlandet. Reservatet ble opprettet i 2001 «for å bevare området i naturtilstand og som landskapselement med tilhørende flora og fauna»; det hadde en utstrekning på 8,8 km². Verneområdet ble i 2014 slått sammen med Brumundsjøen naturreservat og de mellomliggende områdene til det nye Brumundsjøen-Harasjømyra naturreservat.

Harasjømyrene er en nesten urørt samling av strengmyr, flatmyr og bakkemyr. Det meste av området har beskjeden vegetasjon med et lavvokst feltsjikt dominert av bjønnskjegg med stivtorvmose og dvergtorvmose. 

Området ble sammen med Brumundsjøen og to andre naturreservat utpekt til ramsarområde i 2011 under fellesnavnet Hedmarksvidda våtmarkssystem.

Referanser 

Verneområder opprettet i 2001
Verneområder i Ringsaker
Verneområder i Hamar
Ramsarområder i Norge
Naturreservater i Innlandet